C 167/26

MEDDELELSE — OFFENTLIG HØRING

Betegnelser fra Aserbajdsjan, der ønskes beskyttet som geografiske betegnelser i Den Europæiske Union

(2019/C 167/08)

I forbindelse med de igangværende forhandlinger med Aserbajdsjan om en ny aftale mellem Den Europæiske Union og dens medlemsstater og Aserbajdsjan er registreringen i Den Europæiske Union af nedenstående aserbajdsjanske betegnelser som beskyttede geografiske betegnelser under behandling.

Kommissionen gør opmærksom på, at enhver medlemsstat, ethvert tredjeland eller enhver fysisk eller juridisk person, der har en legitim interesse, og som har bopæl eller er etableret i en medlemsstat eller et tredjeland, kan gøre indsigelse mod en sådan beskyttelse ved at fremsende en behørigt begrundet erklæring.

Indsigelserne skal være Kommissionen i hænde senest en måned efter datoen for offentliggørelsen af denne meddelelse. Indsigelserne sendes til følgende e-mailadresse:

AGRI-A5-GI@ec.europa.eu

Indsigelserne behandles kun, hvis de modtages inden for ovennævnte frist, og hvis de godtgør, at beskyttelse af den foreslåede betegnelse:

a) kolliderer med navnet på en planteart eller en dyrerace og derfor vil kunne vildlede forbrugerne med hensyn til produktets virkelige oprindelse

b) er helt eller delvist enslydende med en betegnelse, der allerede er beskyttet i Unionen i henhold til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1) eller Europa-Parlamentets og Rådets forordning (EU) nr. 1308/2013 om en fælles markedsordning for landbrugsprodukter (2) eller indgår i de aftaler, som Unionen har indgået med følgende lande: — Sydkorea (3) — Mellemamerika (4) — Colombia, Peru og Ecuador (5) — Montenegro (6) — Bosnien-Hercegovina (7) — Serbien (8) — Georgien (9) — Republikken Moldova (10) — Sydafrika (11) — Cariforum (12) — Ukraine (13) — Schweiz (14) — Armenien (15) — Australien (16) — Chile (17) — Canada (18) — De Forenede Stater (19) — Albanien (20) — Japan (21)

c) kan vildlede forbrugerne med hensyn til produktets sande identitet som følge af et varemærkes anseelse og omdømme og varigheden af dets anvendelse

d) skader en helt eller delvist enslydende betegnelse eller et varemærke eller produkter, som lovligt har været markedsført mindst fem år forud for datoen for offentliggørelsen af denne meddelelse

e) eller hvis de påviser forhold, hvoraf det kan sluttes, at den betegnelse, der ønskes registreret, er en artsbetegnelse.

Ovennævnte kriterier vil blive vurderet i forhold til Unionens område, som i forbindelse med intellektuelle ejendomsrettigheder kun refererer til det eller de områder, hvor de pågældende rettigheder er beskyttet. Eventuel beskyttelse af disse betegnelser i Den Europæiske Union afhænger af, om disse forhandlinger får en vellykket afslutning, og at de efterfølgende munder ud i en retsakt.

Geografiske betegnelser for landbrugsprodukter, fødevarer og vin fra Aserbajdsjan, der skal beskyttes som geografiske betegnelser i Den Europæiske Union (22).

Aserbajdsjansk betegnelse, som skal beskyttes Betegnelsen skrevet med latinske bogstaver Produkttype Abşeron Absheron Olivendolma (olivendolmere) Bakı Baku Dolma (dolmere) Duzdağ Duzdagh Salt İsmayıllı Ismayilli Pipdolma (fyldte bøgeblade) K ng rli Kengerli Æbledolma (æbledolmere) L k ran Lekoran Citrondolma (citrondolmere) Ordubad Ordubad Gupadolma (fyldte køddolmere) Qax Gakh Dolma (dolmere) med tørt fyld Q b l Gabala Nødde-/valnøddedolma (nødde-/valnøddedolmere) Quba Guba Melondolma (melondolmere) Salyan Salyan Fiskedolma (fiskedolmere) Az rbaycan ** Azerbaijan Vin Meys ri ** Meysari Vin Naxçıvan ** Nakhchivan Blomme Naxçıvan ** Nakhchiıvan Kødprodukt (govurma) Ş ki ** Sheki Konfekturevarer (khalva) Zir ** Zira Oliven Zir ** Zira Tomater

(1) EUT L 343 af 14.12.2012, s. 1.

(2) EUT L 347 af 20.12.2013, s. 671.

(3) Rådets afgørelse 2011/265/EU af 16. september 2010 om undertegnelse på Den Europæiske Unions vegne og midlertidig anvendelse af frihandelsaftalen mellem Den Europæiske Union og dens medlemsstater på den ene side og Republikken Korea på den anden side (EUT L 127 af 14.5.2011, s. 1).

(4) Aftale om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (EUT L 346 af 15.12.2012, s. 3).

(5) Handelsaftale mellem Den Europæiske Union og dens medlemsstater på den ene side og Colombia og Peru på den anden side (EUT L 354 af 21.12.2012, s. 3) og tiltrædelsesprotokollen til handelsaftalen mellem Den Europæiske Union og dens medlemsstater på den ene side og Colombia og Peru på den anden side for at tage hensyn til Ecuadors tiltrædelse af aftalen (EUT L 356 af 24.12.2016, s. 3).

(6) Stabiliserings- og associeringsaftalen mellem De Europæiske Fællesskaber og deres medlemsstater på den ene side, og Republikken Montenegro på den anden side (EUT L 108 af 29.4.2010, s. 3).

(7) Stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side (EUT L 164 af 30.6.2015, s. 2).

(8) Stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side (EUT L 278 af 18.10.2013, s. 16).

(9) Rådets afgørelse 2012/164/EU af 14. februar 2012 om indgåelse af aftalen mellem Den Europæiske Union og Georgien om beskyttelse af geografiske betegnelser for landbrugsprodukter og fødevarer (EUT L 93 af 30.3.2012, s. 1).

(10) Rådets afgørelse 2013/7/EU af 3. december 2012 om indgåelse af aftalen mellem Den Europæiske Union og Republikken Moldova om beskyttelse af geografiske betegnelser for landbrugsprodukter og fødevarer (EUT L 10 af 15.1.2013, s. 1).

(11) Økonomisk partnerskabsaftale mellem den Europæiske Union og dens medlemsstater på den ene side og SADC-ØPA-landene på den anden side (EUT L 250 af 16.9.2016, s. 3).

(12) Økonomisk partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side (EUT L 289 af 30.10.2008, s. 3).

(13) Associeringsaftale mellem Den Europæiske Union og dens medlemsstater på den ene side og Ukraine på den anden side (EUT L 161 af 29.5.2014, s. 3).

(14) Afgørelse 2002/309/EF truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund, særlig aftalen mellem Det Europæiske Fællesskab og Det Schweiziske Forbund om handel med landbrugsprodukter (EFT L 114 af 30.4.2002, s. 132).

(15) Omfattende og udvidet partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (EUT L 23 af 26.1.2018, s. 4).

(16) Rådets afgørelse 2009/49/EF af 28. november 2008 om indgåelse af en aftale mellem Det Europæiske Fællesskab og Australien om handel med vin (EUT L 28 af 30.1.2009, s. 1).

(17) Rådets afgørelse 2002/979/EF af 18. november 2002 om undertegnelse af og midlertidig anvendelse af visse bestemmelser i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side (EFT L 352 af 30.12.2002, s. 1).

(18) Rådets afgørelse 2004/91/EF af 30. juli 2003 om indgåelse af en aftale mellem Det Europæiske Fællesskab og Canada om handel med vin og spiritus (EUT L 35 af 6.2.2004, s. 1).

(19) Rådets afgørelse 2006/232/EF af 20. december 2005 om indgåelse af en aftale mellem Det Europæiske Fællesskab og Amerikas Forenede Stater om handel med vin (EUT L 87 af 24.3.2006, s. 1).

(20) Stabiliserings- og associeringsaftale mellem De Europæiske Fællesskaber og deres medlemsstater på den ene side og Republikken Albanien på den anden side (EUT L 107 af 28.4.2009, s. 166).

(21) Rådets afgørelse (EU) 2018/1907 af 20. december 2018 om indgåelse af aftalen mellem Den Europæiske Union og Japan om et økonomisk partnerskab (EUT L 330 af 27.12.2018, s. 1).

(22) Liste over betegnelser, som de aserbajdsjanske myndigheder har indgivet inden for rammerne af de igangværende forhandlinger, og som er registreret eller er ved at blive registreret i Aserbajdsjan (**).